Source: https://cronicul.ro/2019/04/09/dacian-ciolos-declaratii-bomba-dupa-decizia-ccr-privind-fara-penali-nu-imi-fac-iluzii/
Timestamp: 2019-12-06 18:42:45+00:00

Document:
Dacian Cioloș, DECLARAȚII BOMBĂ după decizia CCR privind ‘fără penali’: ‘Nu îmi fac iluzii’ | Cronicul.ro
Acasă Politica Dacian Cioloș, DECLARAȚII BOMBĂ după decizia CCR privind ‘fără penali’: ‘Nu îmi...
Dacian Cioloș, DECLARAȚII BOMBĂ după decizia CCR privind ‘fără penali’: ‘Nu îmi fac iluzii’
Liderul PLUS Dacian Cioloș a declarat, după decizia CCR potrivit căreia inițiativa USR „Fără penali” este constituțională, că nu își face iluzii că Parlamentul, „condus de un condamnat penal definitiv”, va adopta propunerea legislativă, conform Mediafax.
„Validarea de către CCR a inițiativei de modificare a Constituției astfel încât persoanele condamnate penal să nu mai poată ocupa o funcție publică este o veste excelentă. Mai mult de un milion de români au semnat această inițiativă cu speranța într-o Românie mai bună. Este acum rândul Parlamentului să voteze, cu o majoritate de două treimi în fiecare cameră, revizuirea Constituției”, a scris Dacian Cioloș, marți, pe Facebook.
„Deși ar fi o ocazie pentru parlamentari să își demonstreze buna-credință, nu îmi fac iluzii: un Parlament condus de un condamnat penal definitiv și de un fost prim-ministru, care de cinci luni fuge de începerea urmăririi penale, ascunzându-se în spatele imunității parlamentare, va respinge această inițiativă. Sau, mai laș, o va amâna pe termen nedeterminat. Acum e nevoie să ne mobilizăm și să îi schimbăm, pentru a ne asigura că ceea ce societatea își dorește se și poate pune în practică. Este un pas în plus pentru a curăța România de hoție și pentru a le face loc oamenilor cinstiți și competenți. Inițiativa cetățenească își va continua cursul. Epoca „penalilor“ din politică se apropie de sfârșit”, a conchis Cioloș.
Reacția președintelui PLUS vine după ce judecătorii CCR au stabilit, marți, cu unanimitate de voturi, că iniţiativa legislativă de revizuire a Legii fundamentale, care aparţine USR, „Fără penali în funcţii publice”, respectă prevederile constituționale.
După decizia CCR de marți, inițiativa va parcurge procedura parlamentară, urmând a fi supusă referendumului de revizuire a Legii fundamentale.
Articolul precedentAlexandru Oprea: Bugetul de investiții al CJD a crescut cu 320% față de 2018
Articolul următorȚuțuianu lăsat în ofsaid de directorii de deconcentrate în privința declarațiilor despre Andrei Plumb
Alexandru Oprea: Bugetul de investiții al CJD a crescut cu 320% față de 2018
PNL şi USR dau un nou atac la Tudorel Toader: Moţiune...
Euroalegeri 2019 – A fost stablită componența BEJ Dâmbovița

References: CCR 
 CCR 
 CCR 
 CCR 
 CCR 
 CCR 
 CCR